Адкрыў імпрэзу дырэктар бібліятэкі Аляксандр Іванавіч Груша. Ён адзначыў ролю жанчыны ў сацыяльным і палітычным жыцці, а таксама іх уплыў на вядомых гістарычных асоб, палітыкаў, вайскоўцаў, каралёў. Разважаючы на гэтую тэму, А. І. Груша прывёў прыклад караля Ягайлы, які захоўваў звычаі і традыцыі, якія з дзяцінства прывяла яго маці, Напалеона, што імкнуўся задзейнічаць у сваёй палітыцы жаночую частку дваранства беларуска-літоўскіх зямель і “рэкамендаваў прадстаўнікам французскай адміністрацыі беражліва ставіцца да жанчын у Польшчы, заўважаючы, што толькі жанчыны ў гэтай краіне маюць розум і характар”.